arnastofnun/IGC-2024 huggingface dataset:
S-254/2017

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 11. apríl sl., á hendur S-kvk-þgf I-x-x H-x-x, kt. [...], Tindaseli 1d, Reykjavík, „fyrir umferðarlagabrot með því að hafa aðfaranótt laugardagsins 28. janúar 2017 ekið bifreiðinni OM-895, svipt ökurétti norður Eiríksgötu að Njarðargötu í Reykjavík.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot það sem henni er gefið að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæða í ákærunni.

Verður refsing hennar því ákveðin fangelsi í 30 daga

Ákærða sal greiða málsvarnarþóknun skipaðs verjanda síns, M-kk-ef Ó-kk-ef hrl., 84.320 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, S-x-x I-x-x H-x-x, sæti fangelsi í 30 daga.

Ákærða greiði málsvarnarþóknun skipaðs verjanda síns, M-kk-ef Ó-kk-ef hrl., 84.320 krónur að meðtöldum virðisaukaskatti.

A-kk-nf Í-kk-nf
S-255/2017

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 11. apríl sl., á hendur E-x-x G-x-x H-x-x, kt. [...], Hrísrima 8, Reykjavík, „fyrir umferðarlagabrot með því að hafa aðfaranótt þriðjudagsins 31. janúar 2017 ekið bifreiðinni OT-682, sviptur ökurétti og undir áhrifum áfengis (í blóði mældist vínandamagn 2,11‰) suður Vesturberg í Reykjavík.

Teljast brot þessi varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem er réttilega fært til refsiákvæða í ákærunni.

Verður refsing hans því ákveðin fangelsi í 30 daga. Ákærði er sviptur ökurétti ævilangt frá uppkvaðningu dómsins að telja. Ákærði greiði 24.245 krónur í sakarkostnað og málsvarnarþóknun skipaðs verjanda síns, B-kk-ef H-kk-ef hrl., 84.320 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, E-kk-nf G-x-x H-x-x, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 24.245 krónur í sakarkostnað og málsvarnarþóknun skipaðs verjanda síns, B-kk-ef H-kk-ef hrl., 84.320 krónur að meðtöldum virðisaukaskatti.

A-kk-nf Í-kk-nf
S-256/2017

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 11. apríl sl., á hendur Ó-kk-þgf G-kk-þgf, kt. [...], Njálsgötu 65, Reykjavík, „fyrir umferðarlagabrot með því að hafa að kvöldi föstudagsins 20. janúar 2017 ekið bifreiðinni OG-928, óhæfur um að stjórna henni örugglega vegna áhrifa ávana- og fíkniefna (í blóði mældist metýlfenídat 40 ng/ml og tetrahýdrókannabínól 1,0 ng/ml) eftir Vesturbergi í Reykjavík.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Verður refsing hans því ákveðin fangelsi í 30 daga. Ákærði er sviptur ökurétti ævilangt frá uppkvaðningu dómsins að telja. Ákærði greiði 134.355 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Ó-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 134.355 krónur í sakarkostnað.

A-kk-nf Í-kk-nf
S-260/2017

Mál þetta sem dómtekið er í dag var höfðað með ákæru útgefinni af héraðssaksóknara þann 11. apríl sl. „á hendur H-kvk-þgf Ý-kvk-þgf P-kvk-þgf H-kvk-þgf, kennitala 040692-2079, Lyngmóum 9, Garðabæ fyrir brot gegn valdstjórninni, með því að hafa miðvikudaginn 25. nóvember 2015, í stigagangi að Þverholti 5 í Reykjavík, bitið í hönd lögreglumannsins A en A var í hönskum sem vörðu hana fyrir bitinu.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Ákærðu var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing og ekki var kunnugt um að hún væri forfölluð. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærðu. Hún verður því sakfelld samkvæmt ákærunni, en brot hennar er þar rétt fært til refsiákvæðis.

Ákærða er fædd í júní 1992. Hún var með dómi héraðsdóms 23. mars sl. dæmd í 30 daga fangelsi skilorðsbundið til tveggja ára fyrir fíkniefnalagabrot og þjófnað. Brot í þessu máli eru hegningarauki við dóminn. Ber að tiltaka refsingu eftir 78. gr. laga nr. 19/1940. Með hliðsjón af því og brotum ákærðu er refsing hennar ákveðin fangelsi í 15 daga. Verður skilorðið það sama og í fyrri dómi.

Af hálfu ákæruvaldsins flutti málið K-kvk-nf H-kvk-nf saksóknarfulltrúi.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærða, H-kvk-nf Ý-kvk-nf P-kvk-nf H-kvk-nf, sæti fangelsi í 15 daga en fresta skal fullnustu refsingarinnar og falli hún niður að liðnum tveimur árum frá 23. mars 2017 haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.

.
S-268/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur G-kk-þgf G-kk-þgf, kt. 000000-0000, Heiðarbæ 13, Reykjavík, fyrir umferðarlagabrot í Reykjavík með því að hafa laugardaginn 1. október 2016, ekið bifreiðinni PJ-220, án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 18 ng/ml) inn á Skólabæ frá Rofabæ uns aksturinn var stöðvaður skömmu síðar.

Telst brot þetta varða við 1., sbr. 2. mgr., 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í ágúst 1989. Samkvæmt framlögðu sakavottorði, dagsettu 11. apríl 2017, hefur honum í tvígang verið gerð sektarrefsing með lögreglustjórasátt vegna umferðarlagabrots, á árunum 2010 og 2014.

Við ákvörðun refsingar er miðað við að ákærði sé nú í þriðja sinn sakfelldur fyrir að aka undir áhrifum ávana- og fíkniefna.

Með hliðsjón af framangreindu, dómvenju og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 76.971 krónu í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 76.971 krónu í sakarkostnað.

L-kvk-nf R-kvk-nf S-kvk-nf
S-270/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur M-x-x B-x-x W-x-x, kt. 000000-0000, Skógarvegi 18, Reykjavík, fyrir þjófnað, með því að hafa miðvikudaginn 15. mars 2017, í versluninni Toys R Us Smáratorgi 3 í Kópavogi, stolið leikföngum samtals að verðmæti kr. 48.488.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er háttsemin réttilega heimfærð til refsiákvæðis í ákæru.

Ákærða er fædd í maí 1988. Með dómi Héraðsdóms Reykjavíkur, uppkveðnum 21. febrúar 2013, var henni gerð sekt vegna þjófnaðarbrots. Þá var ákærða dæmd í 30 daga fangelsi, skilorðsbundið til tveggja ára, með dómi Héraðsdóms Reykjavíkur, uppkveðnum 15. október 2014. Stóðst hún skilorðið.

Við ákvörðun refsingar er litið til greiðrar játningar ákærðu, bæði á rannsóknarstigi og hér fyrir dóminum, og þess að þýfið komst til skila. Með hliðsjón af framangreindu þykir refsing ákærðu hæfilega ákveðin fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, M-x-x B-x-x W-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-271/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur G-kk-þgf K-kk-þgf, kt. 000000-0000, Litlakrika 16, Mosfellsbæ, fyrir fíkniefnalagabrot, með því að hafa miðvikudaginn 25. janúar 2017, í kjallaraíbúð að Hverfisgötu 103a í Reykjavík, haft í vörslum sínum alls 100,45 g af marijúana, sem lögregla fann við leit.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind fíkniefni, samtals 100,45 g af marijúana, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í janúar 1993. Með dómi Héraðsdóms Reykjavíkur, uppkveðnum 30. maí 2016, var ákærði dæmdur í 75 daga fangelsi, skilorðsbundið til tveggja ára. Með broti því sem ákærði er nú sakfelldur fyrir rauf hann skilorð framangreinds dóms. Verður dómurinn því tekinn upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940. Með hliðsjón af framangreindu og sakarefni málsins þykir refsing ákærða hæfilega ákveðin fangelsi í þrjá mánuði en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 100,45 g af marijúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef F-kk-ef hdl., 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf K-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 100,45 g af marijúana.

Ákærði greiði málsvarnarþóknun skipaðs verjanda síns, S-kk-ef F-kk-ef hdl., 105.400 krónur.

L-kvk-nf R-kvk-nf S-kvk-nf
S-273/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur T-kk-þgf P-kk-þgf, kennitala 000000-0000, Laufásvegi 52, Reykjavík, fyrir fíkniefnalagabrot, með því að hafa föstudaginn 13. maí 2016, að Hringbraut 114 í Reykjavík, haft í vörslum sínum í sölu- og dreifingarskyni 126 kannabisplöntur, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 126 kannabisplöntum, 13 gróðurhúsalömpum, 4 loftblásurum, 3 viftum, 2 loftsíum, 10 straumbreytum, einni rafmagnstöflu, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1967. Sakaferill hans hefur ekki áhrif við ákvörðun refsingar í þessu máli.

Með hliðsjón af sakarefni málsins og umfangi þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í fimm mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar til ríkissjóðs 126 kannabisplöntur, 13 gróðurhúsalampar, 4 loftblásarar, 3 viftur, 2 loftsíur, 10 straumbreytar og ein rafmagnstafla, sem lögregla lagði hald á við rannsókn málsins.

Ákærði greiði 373.034 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-kk-nf P-kk-nf, sæti fangelsi í fimm mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækar eru gerðar til ríkissjóðs 126 kannabisplöntur, 13 gróðurhúsalampar, 4 loftblásarar, 3 viftur, 2 loftsíur, 10 straumbreytar og ein rafmagnstafla .

Ákærði greiði 373.034 krónur í sakarkostnað.

L-kvk-nf R-kvk-nf S-kvk-nf
S-274/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur A-kk-þgf S-kk-þgf, kennitala 000000-0000, Súluhöfða 23, Mosfellsbær, fyrir að hafa þann 1. september 2015 að Súluhöfða 23 í Mosfellsbæ, haft í vörslum sínum í sölu- og dreifingarskyni lyf, sem hann vissi eða mátti vita að væru ólöglega innflutt hingað til lands, án þess að hafa markaðs- og lyfsöluleyfi Lyfjastofnunar, en lögreglan fann eftirtalin lyf við leit á heimili ákærða:

1. 476,80 g af Metandrostenolon

2. 179,51 g af Oxandrolone

3. 33,27 g af Salbutamol

4. 341,68 g af Stanozolol

5. 613 stykki af Cialis

6. 956 stykki af Metandrostenolon

7. 100 stykki af Oxandrolon

8. 2.485 stykki af Salbutamol

9. 42 stykki af Stanozolol

Teljast brot þessi varða við 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994, með áorðnum breytingum og 1. mgr. 171. gr., sbr. 169. gr. tollalaga nr. 88/2005.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku samtals 4196 stykkjum og 1.031,26 g af lyfjum, samkvæmt 4. mgr. 49. gr. lyfjalaga nr. 93/1994, sbr. 2. gr. laga nr. 55/1995.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í júlí 1984. Samkvæmt framlögðu sakavottorði hefur ákærði ekki áður sætt refsingu.

Við ákvörðun refsingar er til þess að líta að ákærði er sakfelldur fyrir að hafa haft í vörslum sínum í sölu- og dreifingarskyni umtalsvert magn af lyfjum. Ákærða til málsbóta horfir skýlaus játning hans.

Með hliðsjón af framangreindu þykir refsing ákærða hæfilega ákveðin fangelsi í 60 daga og skal fullnusta hennar bundin skilorði svo sem nánar greinir í dómsorði.

Með vísan til lagaákvæða í ákæru eru gerð upptæk til ríkissjóðs 4196 stykki og 1.031,26 g af lyfjum, sem lögregla lagði hald á við rannsókn málsins.

Ákærði greiði 388.511 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf S-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 4196 stykki og 1.031,26 g af lyfjum.

Ákærði greiði 388.511 krónur í sakarkostnað.

L-kvk-nf R-kvk-nf S-kvk-nf
S-275/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur G-kk-þgf Á-kk-þgf J-kk-þgf, kt. 000000-0000, Bláhömrum 4, Reykjavík, fyrir umferðar- og fíkniefnalagabrot, með því að hafa miðvikudaginn 9. nóvember 2016, ekið bifreiðinni AP-116 sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannbínól 24 ng/ml) frá Jaðarseli í átt að Breiðholtsbraut, uns lögreglan stöðvaði bifreiðina til móts við Arnarbakka í Reykjavík, og að hafa í umrætt sinn haft í vörslum sínum 144 g af marijúana sem lögreglan fann við leit á ákærða.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 144 g af marijúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í september 1979. Í samræmi við framlagt sakavottorð, dagsett 11. apríl 2017, er við ákvörðun refsingar miðað við að ákærði sé nú í fimmta sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og í jafnframt í fimmta sinn sviptur ökurétti. Þá er einnig við ákvörðun refsingar litið til umfangs þeirra ávana- og fíkniefna sem tilgreind eru í ákæru.

Með hliðsjón af framangreindu og 77. gr. almennra hegningarlga nr. 19/1940 þykir refsing ákærða hæfilega ákveðin fangelsi í fimm mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987 er ævilöng ökuréttarsvipting ákærða áréttuð.

Með vísan til lagaákvæða í ákæru eru gerð upptæk til ríkissjóðs 144 g af marijúana, sem lögregla lagði hald á við rannsókn málsins.

Ákærði greiði 76.971 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf Á-kk-nf J-kk-nf, sæti fangelsi í fimm mánuði.

Áréttuð er ævilöng svipting ökuréttar ákærða.

Upptæk eru gerð til ríkissjóðs 144 g af marijúana.

Ákærði greiði 76.971 krónur í sakarkostnað.

L-kvk-nf R-kvk-nf S-kvk-nf